De Lille kondig nuwe politieke party aan | Maroela Media
Patricia de Lille kondig haar nuwe politieke party aan (18 November 2018). Foto: Courtney Africa/ANA
De Lille het die aankondiging in die SunSquare-hotel in Kaapstad gedoen en sodoende bevestiging gegee aan die gerugte wat die afgelope paar weke in politieke binnekringe die ronde doen. De Lille het gesê haar nuwe politieke party sal aan die 2019-verkiesing in al nege provinsies deelneem.
"Ek het regtig nog genoeg energie oor. Ek is fiks, ek is op geen chroniese medikasie nie, ek is gereed om hierdie ding te doen. Dit is tyd vir 'n nuwe politieke orde in Suid-Afrika," het sy gesê. "Ek begin 'n nuwe party van goeie mense wat veg vir goeie mense. Ons almal verdien 'n beter Suid-Afrika."
De Lille het einde Oktober as Kaapstadse burgemeester en lid van die DA bedank ná 'n stormagtige tydperk tussen haar die party se leierskap. "Wanneer mense jou misbruik, moet jy wegstap. Wanneer jy saam met mense moet werk wat daagliks modder na jou gooi, stap jy weg," het sy destyds gesê.
Verskeie Kaapstadse raadslede het ook uit die DA bedank ter ondersteuning van De Lille.
Patricia de Lille het Sondagmiddag dié foto op haar amptelike Twitter-profiel gedeel saam met die aankondiging dat sy 'n nuwe politieke party begin.
Sy sê sy het egter geweet sy moet 'n nuwe politieke party op die been bring omdat "die ou templaat van politiek" nie meer werk nie. De Lille sê sy wil daarop fokus om die jonger generasie op te lei en in die politiek in te bring. "Op die oomblik herwin ons net oor en oor ou politici en gevolglik is daar baie dooie hout wat tans in die parlement sit. Ek wil graag sien dat ons jonger generasie nou deurkom en hul merk maak."
De Lille wou nie uitbrei of die voormalige DA- raadslede wat ter ondersteuning van haar bedank het by haar nuwe party sal aansluit nie. "Ek laat dit aan hulle oor om te besluit of hulle by my wil aansluit."
Op 'n vraag wat haar en haar nuwe party se standpunt oor grondonteiening sonder vergoeding is, het De Lille gesê die party se beleid oor al hierdie nasionale kwessies word nog ontwikkel. "Ons ontwikkel tans ons beleid en posisies oor al hierdie kwessies en sal dit aankondig saam met die amptelike bekendstelling van die party."
Op 'n vraag of De Lille om die amp van Wes-Kaapse premier sal meeding, het sy gelag. "Ek sal dit beslis oorweeg, maar vir eers het ons nog baie werk om te doen. Ons sal op die gepaste tyd daardie aankondigings doen, maar ek sal dit oorweeg."
De Lille sê hoewel sy "maklik nou kan aftree", het sy besluit om dit nie te doen nie omdat sy op hierdie wyse in haar land wil belê. "Ek wil in die welwillendheid van ons mense belê. Dit is my bydrae, dit is die nalatenskap wat ek wil agterlaat."
'Te min geld om Life Esidimeni-eise te betaal'
Wel, wel! Baie interessant! Ek wens haar sterkte toe.
Ag asb liewe mens.
Gaap – wat gaan hulle wen?
Verban enige verwysing na ras of velkleur of taal uit jou party en jy sal baie stemme kry.
Well done sien uit on te sien waarvoor staan jy. Sal met liefde by jou party aansluit. Siek en sat vir DA.